આ ફિલ્મમાં વાસ્તવિકતાથી વિરુદ્ધનાં દૃશ્યો અને સંવાદો પ્રસિદ્ધ થવા જઈ રહ્યા છે ત્યારે સરકાર આ ફિલ્મ પર પ્રતિબંધ મૂકે તેવી માંગ કોંગ્રેસે પણ કરી છે. ગુજરાત પ્રદેશ કોંગ્રેસના મંત્રી અને મુસ્લિમ સમાજ કચ્છના અગ્રણી હાજી જુમા રાયમાએ વડાપ્રધાન નરેન્દ્રભાઈ મોદીને પત્ર લખીને જણાવ્યું છે કે, ‘રાણી પદ્માવતીએ પોતાના શીલ અને ચારિત્ર્યની રક્ષા કાજે ૧૬૦૦૦ મહિલાઓ સાથે અગ્નિમાં પોતાની જાતને હોમી દીધી હોય તો જે સમાજનાં રજવાડાંઓએ આ દેશની લોકશાહીની સ્થાપના કાજે પોતાનાં રજવાડાં ત્યજી દીધાં હોય ત્યારે સરકાર આ ફિલ્મ પર તાત્કાલિક પ્રતિબંધ મૂકે એ ફક્ત ક્ષત્રિય સમાજ નહીં પણ સમગ્ર દેશના તમામ સમાજોની લાગણી છે.’